****

|  |  |  |  |
| --- | --- | --- | --- |
| *Váš list číslo/zo dňa*  | *Naše číslo* | *Vybavuje/****🕿*** | *Banská Bystrica* |
|  | FNsP FDR/NL/2861/2022/40514 | Ing. Brázdilová Lucia | 26.01.2023 |
|  |  | 048/4413884 |  |
|  |  |  |  |

 **Vec: Výzva na predkladanie ponúk „Kombinované záťažové sterilizačné obaly“** pre Fakultnú nemocnicu s poliklinikou F. D. Roosevelta Banská Bystrica

Dovoľujeme si Vás vyzvať **na predloženie ponuky** podľa § 117 zákona č. 343/2015 Z. z. o verejnom obstarávanía o zmene a doplnení niektorých zákonov v znení neskorších predpisov (ďalej aj „ZVO“) na dodávku tovaru **„Kombinované záťažové sterilizačné obaly“** pre potreby Fakultnej nemocnice s poliklinikou F. D. Roosevelta Banská Bystrica, vrátane súvisiacich služieb.

**1. Identifikácia verejného obstarávateľa:**

|  |  |
| --- | --- |
| Názov: | Fakultná nemocnica s poliklinikou F.D. Roosevelta Banská Bystrica |
| Sídlo:  | L. Svobodu 1, 975 17 Banská Bystrica |
| Štatutárny zástupca: | Ing. Miriam Lapuníková, MBA, riaditeľka |
| IČO: | 00 165 549 |
| Kontaktná osoba: | **Ing. Brázdilová Lucia, referent** |
| Telefón/mobil: |  +421 48 441 3884 |

**2. Opis predmetu zákazky:** Predmetom zákazky je dodávka **„Kombinované záťažové sterilizačné obaly“** vrátane súvisiacich služieb pre potreby Fakultnej nemocnice s poliklinikou F. D. Roosevelta Banská Bystrica.

Podrobný opis, technická špecifikácia na predmet plnenia je uvedený v **Prílohe č. 1 Opis a špecifikácia** predmetu zákazky, tejto Výzvy. Požaduje sa dodanie predmetu zákazky požadovanej technickej špecifikácie a osobitných požiadaviek na plnenie.

V prípade, ak sa v Prílohe č. 1 – Opis a špecifikácia predmetu zákazky, uvádzajú údaje alebo odkazy na konkrétneho výrobcu, postup, značku, obchodný názov, typ, umožňuje sa dodávateľovi predloženie ponuky s ekvivalentným výrobkom, ten však musí spĺňať minimálne požiadavky uvedené v tejto prílohe, resp. musí mať rovnaké alebo lepšie technické vlastnosti.

Všetky ponúkané výrobky musia byť v súlade s príslušnými požiadavkami stanovenými v právnych predpisoch EÚ.

**2.1 Kód CPV:** V súlade so Spoločným slovníkom obstarávania CPV sa predmet zákazky zatrieďuje podľa klasifikácií platných v Európskych spoločenstvách:

**33198200-6 Papierové sterilizačné vrecká alebo odevy z papieroviny**

**2.2.** **Predpokladaná hodnota zákazky**:

Predpokladaná hodnota zákazky pre potreby verejného obstarávateľa bude určená za základe

cenových ponúk predložených vo Výzve na predloženie ponuky.

**3. Rozdelenie predmetu zákazky a variantné riešenie:**

Predmet zákazky je rozdelený na časti:

**Časť 1: Netkaná textília typu SMS / archy**

**Časť 2: Sterilizačné obaly do plazmového sterilizátora**

Uchádzačovi sa umožňuje predložiť ponuku na jednu alebo všetky časti predmetu zákazky špecifikovaného v Opise a špecifikácii predmetu zákazky.

Neumožňuje sa predložiť variantné riešenie.

**4. Miesto dodania predmetu zákazky:** Fakultná nemocnica s poliklinikou F.D. Roosevelta Banská Bystrica, L. Svobodu 1, 975 17 Banská Bystrica, nemocničná lekáreň, -1. Poschodie.

**5. Druh zmluvy**: Rámcová dohoda

**6. Predpokladané obdobie trvania zmluvného** vzťahu: **9 mesiacov** od účinnosti Rámcovej dohody, resp. do vyčerpania finančného limitu dojednaného podľa Rámcovej dohody, podľa toho, ktorá skutočnosť nastane skôr.

**7. Financovanie:** Predmet zákazky bude financovaný formou bezhotovostného platobného styku z prostriedkov verejného obstarávateľa so splatnosťou faktúr 60 dní, preddavky nebudú poskytnuté.

**8. Mena a ceny uvádzané v ponuke:** Cena za predmet zákazky musí byť stanovená v mene EUR a musí zahŕňať všetky náklady spojené s predmetom zákazky.

**8.1** Ak je uchádzač platiteľom dane z pridanej hodnoty (ďalej len „DPH“), navrhovanú cenu v ponuke uvedie v zložení cena bez DPH vrátane požadovaných služieb (dodanie do miesta plnenia, zaškolenie...), DPH a cena s DPH.

**8.2** Ak uchádzač nie je platiteľom dane z pridanej hodnoty, v predloženej ponuke na túto skutočnosť verejného obstarávateľa upozorní a uvedie navrhovanú zmluvnú cenu bez DPH ako navrhovanú zmluvnú cenu celkom.

**8.3** Ak uchádzač nie je platiteľom DPH v Slovenskej republike, uvedie navrhovanú cenu v EUR bez DPH. Na skutočnosť, že nie je platiteľom DPH v Slovenskej republike, je povinný upozorniť v ponuke.

**9. Jazyk ponuky**: Ponuku predkladá uchádzač v štátnom – slovenskom jazyku. V prípade dokumentov v inom jazyku žiadame predložiť **tieto dokumenty** zároveň s ich prekladom do slovenského jazyka.

**10. Spôsob na predkladanie Ponuky:**

1. Predkladanie ponuky je umožnené iba registrovaným uchádzačom.
2. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.
3. Uchádzač po prihlásení do systému JOSEPHINE vloží vyplnením ponukového formulára svoju ponuku do určeného formulára na príjem ponúk, ktorý nájde v záložke „Ponuky“ spôsobom:

a). Doklady podľa Bodu 12 tejto výzvy vkladá v okne „PONUKY“ (súbor priložíte cez tlačidlo +)

b). Cenu vkladá v okne „PONUKY“ priamo do preddefinovanej tabuľky.

1. V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky **+421 220 255 999.**

# Lehota na predkladanie ponúk

Ponuky musia byť doručené elektronicky **prostredníctvom systému JOSEPHINE** v termíne do: **09.02.2023 do 10:00:00 hodiny**.

**Upozornenie:**

Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom

**12. Obsah Ponuky:**

1. **Doklady pre splnenie podmienok účasti:**
2. podľa §32 ods. 2 písm. e) ZVO -  **dokladom o oprávnení dodávať tovar,** uskutočňovať stavebné práce alebo poskytovať službu, ktorý zodpovedá predmetu zákazky,
3. podľa §32 ods. 2 písm. f) ZVO - **doloženým čestným vyhlásením**, že uchádzač **nemá uložený zákaz účasti vo verejnom obstarávaní** potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (obchodný názov, adresa sídla uchádzača alebo miesto jeho podnikania, meno a priezvisko štatutárneho zástupcu/ov, IČO, kontaktné telefónne číslo, e-mailová adresa kontaktnej osoby a ďalšie údaj podľa **Prílohy č. 4 k tejto** Výzve.
4. V prípade, že je uchádzač zapísaný v Zozname hospodárskych subjektov vedenom na Úrade pre verejné obstarávanie, uvedené doklady predkladať nemusí, uvedie len v Prílohe č. 2 – Identifikačné údaje uchádzača, Registračné číslo zo zoznamu hospodárskych subjektov na UVO.

**12.2 Doklady pre splnenie požiadaviek na predmet zákazky:**

1. **Opis a špecifikácia predmetu zákazky** - **Príloha č. 1 Rámcovej dohody** – vyplnenú tabuľku s požadovanými údajmi**.**
2. **Identifikačné údaje uchádzača – Príloha č. 2**
3. **Cenová ponuka – Príloha č. 3 Rámcovej dohody,** vrátane položkového rozpočtu predmetu zákazky – podrobného rozpisu cien predmetu zákazky a ďalších požadovaných údajov.
4. **Čestné vyhlásenie uchádzača, že nemá uložený zákaz účasti vo verejnom obstarávaní – Príloha č. 4**
5. **Čestné vyhlásenie uchádzača ku konfliktu záujmov** - **Príloha č. 4a** , vo vzťahu k verejnému obstarávateľovi, resp. že ohlási všetky potenciálne konflikty záujmov, ktoré sú mu známe.
6. **Technická dokumentácia výrobcu v súlade s Nariadením EP a Rady 2017/745 o zdravotníckych pomôckach / Smernicou 93/42 EHS EP a Rady -** na základe ktorej verejný obstarávateľ jednoznačne posúdi súlad s Opisom a špecifikáciou ponúkaného predmetu zákazky. Dokumenty, ktorými uchádzač preukazuje súlad s Opisom a špecifikáciou predmetu zákazky, musia zároveň obsahovať referenčné číslo ZP, obchodný názov ZP, výrobcu ZP.
7. **Katalóg** (ak je to relevantné) – musí obsahovať katalógové číslo.
8. **Zhoda s Nariadením (EÚ) 2017/745 o zdravotníckych pomôckach (nariadenie MDR),** prípadne podľa prechodných ustanoveníNariadenia (EÚ) 2017/745,zhoda so **Smernicou 93/42 EHS Európskeho parlamentu a Rady**, podľa zaradenia zdravotníckej pomôcky. Preukazuje sa dokladmi podľa zaradenia zdravotníckej pomôcky do triedy podľa tabuľky v **Prílohe 6** (ak je relevantné)
9. **Pridelenie ŠUKL kódu** v zmysle§ 110b ods. 5 zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov. Predkladať Print screen z databázy ŠUKL „Detail zdravotníckej pomôcky“ nie je potrebné. Verejný obstarávateľ si kód overí z vyplnenej cenovej ponuky uchádzača. (ak je relevantné)

# Vysvetlenie požiadaviek uvedených vo Výzve – komunikácia

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Verejný obstarávateľ odporúča uchádzačom, aby svoju žiadosť doručil verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk za predpokladu, že o vysvetlenie požiadal dostatočne vopred. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
	2. Verejný obstarávateľ si vyhradzuje právo predĺžiť lehotu na predkladanie ponúk.
	3. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo „ZAUJÍMA MA TO“ (v pravej hornej časti obrazovky).
	4. Verejný obstarávateľ odporúča záujemcom, aby si prečítali zverejnený manuál JOSEPHINE – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore.
1. **Kritérium na vyhodnotenie ponúk: Najnižšia celková cena v EUR s DPH** na jednotlivé časti predmetu zákazky.

Verejný obstarávateľ bude vyhodnocovať jednotlivé časti predmetu zákazky zvlášť, pričom hodnotiť bude len ponuky predložené uchádzačom na časť ako celok.

1. **Pravidlá a postup pri hodnotení ponúk:**
2. Verejný obstarávateľ stanoví poradie uchádzačov podľa predložených cenových ponúk od najnižšej po najvyššiu cenu v EUR s DPH na jednotlivé časti predmetu zákazky.
3. U uchádzača, ktorý predložil najnižšiu cenu v EUR s DPH, následne vyhodnotí  splnenie podmienok účasti a splnenie požiadaviek na predmet zákazky podľa Opisu a špecifikácie predmetu zákazky a predložených dokumentov.
4. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna KOMUNIKÁCIA“
5. Ak ponuka uchádzača nespĺňa podmienky účasti alebo požiadavky na predmet zákazky, a uchádzač po vyzvaní nepredloží relevantné vysvetlenie, bude verejný obstarávateľ následne hodnotiť ponuku ďalšieho v poradí.
6. Uchádzačovi, ktorý splnil požiadavky verejného obstarávateľa bude zaslaná žiadosť o predloženie vzoriek tovaru. Uchádzač je povinný predložiť na adresu verejného obstarávateľa najneskôr do 5 pracovných dní od doručenia žiadosti o predloženie vzoriek tovaru bezplatné vzorky tovaru, ktorý bude dodávať počas plnenia zmluvy, na preukázanie splnenia technických a funkčných parametrov uvedených v Opise a špecifikácii predmetu zákazky.
7. Ak verejný obstarávateľ posúdi, že predložené vzorky tovaru spĺňajú požiadavky na predmet zákazky, vyhodnotí takéhoto uchádzača ako úspešného.
8. V prípade, že predložené vzorky nespĺňajú požiadavky na predmet zákazky, bude verejný obstarávateľ následne hodnotiť ponuku ďalšieho v poradí.
9. Verejný obstarávateľ si vyhradzuje právo nepožadovať od uchádzača vzorky tovaru v prípade, ak uchádzač už predmet zákazky v minulosti verejnému obstarávateľovi dodával. V takomto prípade doručí uchádzač systéme JOSEPHINE prostredníctvom okna „KOMUNIKÁCIA“ čestné vyhlásenie, v ktorom deklaruje, že tovar, ktorý v minulosti dodával, je totožný s predmetom zákazky.
10. V prípade, že verejným obstarávateľom stanovená predpokladaná hodnota zákazky na celý predmet zákazky po vyhodnotení ponúk bude **nižšia ako 15 000 EUR bez DPH**, verejný obstarávateľ vyhodnotí uchádzača, ktorý sa umiestnil na prvom mieste v poradí, ako úspešného a pristúpi k bodu č. 16 tejto  Výzvy.
11. V prípade, že verejným obstarávateľom stanovená predpokladaná hodnota zákazky na celý predmet zákazky po vyhodnotení ponúk bude **nižšia ako finančný  limit 70 000 EUR bez DPH a zároveň vyššia ako 15 000 EUR bez DPH**, verejný obstarávateľ požiada o súhlasné stanovisko k predpokladanej hodnote zákazky svojho zriaďovateľa. V prípade ak bude verejnému obstarávateľovi udelené zo strany zriaďovateľa súhlasné stanovisko, verejný obstarávateľ vyhodnotí uchádzača, ktorý sa umiestnil na prvom mieste v poradí, ako úspešného a pristúpi k bodu č. 16 tejto  Výzvy.
12. Ak verejným obstarávateľom stanovená predpokladaná hodnota zákazky na celý predmet zákazky bude po vyhodnotení ponúk **rovnaká alebo vyššia ako finančný limit 70 000 EUR bez DPH**, výsledkom tejto Výzvy bude určenie predpokladanej hodnoty zákazky. V takomto prípade sa bod č. 16 tejto Výzvy neuplatní a verejný obstarávateľ nebude uchádzačom zasielať Oznámenie o prijatí/neprijatí ponuky. Následne bude verejný obstarávateľ postupovať podľa Z.č. 343/2015 Z. z. v znení neskorších predpisov.
13. V prípade, ak nebude **verejnému obstarávateľovi zo strany zriaďovateľa udelené súhlasné stanovisko** k predpokladanej hodnote zákazky, bude verejný obstarávateľ postupovať podľa §57 Zákona č 343/2005 Z.z. o verejnom obstarávaní v znení neskorších predpisov.
14. **Prijatie ponuky**
15. Verejný obstarávateľ zašle uchádzačom po vyhodnotení ponúk formou Oznámenia o prijatí /neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“ . O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácii.
16. Verejný obstarávateľ si vyhradzuje právo odmietnuť uzavrieť zmluvu s uchádzačom, u ktorého existuje dôvod na vylúčenie podľa §40 ods. 8 písm. d) (má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž.

**17. Obchodné a platobné podmienky:**

1. Výsledkom verejného obstarávania bude Rámcová dohoda podľa zák. č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“
2. Návrh obchodných podmienok verejného obstarávateľa je uvedený v návrhu Rámcovej dohody, viď **Príloha č. 5**.

**Prílohy výzvy:**

**Príloha č. 1:** Opis a špecifikácia predmetu zákazky

**Príloha č. 2:** Identifikačné údaje uchádzača

**Príloha č. 3:** Cenová ponuka

**Príloha č. 4:** Čestné vyhlásenie uchádzača, že nemá uložený zákaz účasti vo verejnom obstarávaní

**Príloha č. 4a:** Čestné vyhlásenie uchádzača ku konfliktu záujmov

**Príloha č. 5:** Návrh Rámcovej dohody predkladá úspešný uchádzač až po obdržaní informácie o výsledku vyhodnotenia ponúk

**Príloha č. 6:** Tabuľka